 

**בבית הדין הצבאי המחוזי**

**במחוז שיפוטי מטכ"ל**

**בפני השופטת: סא"ל מיכל אמברם-שחר**

**בעניין: התובע הצבאי (ע"י ב"כ, סגן עמית בן שלום)**

 **נגד**

**הנאשם:X/XXX סמל ד' ז' (ע"י ב"כ, סרן יוסי אלבז)**

**הכרעת - דין**

החייל מורשע, על פי הודאתו, בעבירה של התנהגות מבישה, לפי סעיף 129 לחוק השיפוט הצבאי, התשט"ו-1955, בכך שנעדר מיחידתו XXX, מיום 30.12.2021 ועד יום 26.11.2022 למשך 332 ימים, בהתאם לכתב האישום המתוקן ולפרטים הנוספים.

1. **ניתנה היום, י"ח באייר תשפ"ג, 09.05.2023 , והודעה בפומבי ובמעמד הצדדים.**

**­­­­­\_\_\_\_\_\_\_\_\_\_\_\_\_**

**השופטת**

**גזר - דין**

החייל הורשע על פי הודאתו בעבירה של התנהגות מבישה, בגין כך שנעדר מיחידתו במשך 331 ימים עד להתייצבותו.

מן התדפיס האישי עולה, כי לאורך השירות הצבאי צבר לחובתו החייל שלל עברות משמעת, וזאת לצד ארבע היעדרויות מהשירות הצבאי שעליהן הוא נשפט בדין משמעתי.

ברקע ההיעדרות, מצבו המשפחתי, קשיים כלכלים, היעדר עורף.

עם כניסת החייל להליך השילוב במהלך חודש דצמבר 2022, הוא שובץ כאפסנאי במפקדת קצין חינוך ראשי. לאורך הליך השילוב לוותה אותו ברגישות ובתמיכה הראויות לכל שבח המפקדת המלווה רס"ן ט' א'. החייל זכה לתנאי שירות מקלים, נתנה לו חופשה מיוחדת כלכלית ומחר הוא צפוי להשלים בהצלחה את שירותו הצבאי.

**על החייל נגזר עונש מאסר מותנה בן שלושים (30) ימים למשך שנתיים (2), לבל יעבור עבירה לפי סעיף 92 או 94 לחוק השיפוט הצבאי, התשט"ו - 1955.**

**מזכירות בית הדין תעביר את ההחלטה לאנשי הקשר במרכז אבחון וחוסן (גחל"ת), לאנשי הקשר במדור שילוב, לרמ"ד עריקים במקמש"ר ולמפקדי החייל: לXXX- סא"ל א' ש', לרמ"ד לוגיסטיקה רס"ן ט' א' ולשלישת היחידה- ע' ד'.**

**העתק יועבר גם לעו"ס בית הדין המשלב (**meshalev.tali@gmail.com**).**

**העתק יופנה למש"קי בית הדין המשלב של מחוז השיפוט, אשר מתבקשים לעדכן כי החייל השלים בהצלחה את הליך השילוב.**

**המזכירות תסמן את התיק במערכת חוק וצדק בסימון "הושלם הליך שילוב".**

* **זכות ערעור כחוק.**
1. **ניתן היום, י"ח באייר תשפ"ג, 09.05.2023 , והודע בפומבי ובמעמד הצדדים.**

**\_\_\_\_\_\_\_\_\_\_\_**

 השופטת

**נערך על ידי: א.ג**

**בתאריך: 31.05.2023**

**חתימת המגיה: שיר בן ארמון**